text: Ny campingfatter elsker friluftslivet
  28 marts 2016 kl. 17.09
  Peter Gosvig droppede sit firma og valgte i stedet at gå efter sin drøm om at få sin egen campingplads.
  Det har længe været et ønske og her i påsken kunne Peter Gosvig så slå porten op til sin første sæson som campingfatter på Give Camping.
  Den nye sæson blev fejret med standerhejsning, is til børnene og grillmad.
  Peter Gosvig har en drøm om, at campingpladsen skal være et naturligt samlingspunkt for borgerne i Give.
  Campingpladsen er placeret sammen med friluftsbadet og idrætsanlægget i byen og ifølge Vejle Kommune er planen, at hele området skal have et løft.
  Peter Gosvig har tidligere arbejdet i rengøringsbranchen, men han har også arbejdet på flere boreplatforme, inden han nu kaster sig ud i campinglivet.
  